text: Øll viðgerð byrjar við eini nágreiniligari fysioterapeutiskari kanning, sum skal fáa greiðu á trupulleikanum og orsøkini til trupulleikan. Her er tað sera umráðandi, at tú kunnar okkum so nágreiniliga um skaðan sum gjørligt, og hvørja ávirkan skaðin hevur á tín dagligdag. Síðani leggja vit eina ætlan saman við tær, um hvør viðgerð hóskar best til tín. Hendan ætlan verður so eftirmett og møguliga broytt leypandi.
text: #000000
text: Fyri at viðgerðin skal eydnast og vera virkin, er tað umráðandi, at tú, í samráð við okkum, hevur ein aktivan lut í viðgerðini. T.d. kann tín aktivi lutur vera at gera venjingar heima, sum er ein sera týdningarmikil partur av viðgerðini, og sum somuleiðis eisini fyribyrgir, at skaðin kemur aftur. Annar aktivur lutur kann vera broyting av kropsburði ella arbeiðsstøðu.
text: #000001
text: Vit veita eisini McKenzie viðgerð hjá FYSIO. McKenzie konseptið byggir á kanning, viðgerð og fyribyrging av mekaniskari pínu í serliga nakka og lendum.
text: #000002
text: Konseptið er viðurkent í læknaserfrøðini og verður viðmælt, tá fólk hava pínu í sambandi við t.d. diskusprolaps og feilstøður í diskinum ella sjálvum liðinum. Viðgerðin er eisini væl egnað, tá mann hevur trupulleikar í liðum í armum og beinum.
text: #000003
text: Á FYSIO hava vit drúgvar royndir innan viðgerð av ítróttarskaðum, og vit leggja stóran dent á at útbúgva okkum leypandi innan hetta øki.
text: #000004
text: Í okkara gerandisdegi viðgera vit serliga skaðar innan hesar ítróttargreinar: Fótbólt, hondbólt, renning, kapprógving, svimjing, badminton, flogbólt, fimleik og frælsan ítrótt.
text: #000005
text: Skaðarnir kunnu bæði vera brádliga íkomnir ella kroniskir. Fyri bæði sløgini er tó galdandi, at ein neyv diagnosa er avgerandi fyri kunning, viðgerð og ráðgeving.
text: #000006
text: Tá mann fær ein skaða, er tað umráðandi at fáa røttu viðgerðina beinanvegin, soleiðis at mann fær tað besta úrslitið. Um mann kemur í røttu viðgerðina, minkar mann um skaðan og styttir somuleiðis uppvenjingartíðarskeiðið.
text: #000007
text: Vit arbeiða tætt tvørfakligt við fyritøkuna MedCare innan ítróttarøkið.
text: #000008
text: Kanning av kokubotninum og kokubotnavenjingar
text: #000009
text: Hevur tú trupulleikar við at halda uppá vatnið ella hevur tú pínu í undirlívinum kann eg møguliga hjálpa tær.
text: #000010
text: Trupuleikar við at halda uppá vatni (incontinens), kann gerast nakað við. Við at venja vøddarnar í kokubotninum, kann mann hjálpa uppá trupulleikan í 3 út av 4 tilburðum.
text: #000011
text: Kokubotnavenjingar eru serliga aktuellar til barnakonur fyri at betra um burðartíðina, fyri at fáa ein betri barnsburð og fyri at koma seg skjótari eftir barnsburð.
text: #000012
text: Kokubotnavenjingar eru eisini serliga aktuellar til fólk, sum eru komin í skiftisárini, bæði menn og kvinnur. Tí í hesu tíðini minkar smidleikin í vøddunum, og tí kann ein fáa trupulleikar við at halda uppá vatn og luft og í ringasta føri skarnið.
text: #000013
text: tonus – tann natúrliga spenningin í kokubotnavøddunum
  skjótleikan – hvussu skjótt tú klárar at aktivera kokubotnin
  koordinatiónina – t.d. um tú klárar at spenna upp í kokubotninum, áðrenn tú hostar
text: #000016
text: Út frá hesi kanning gera vit síðani eina meting og eina venjingarætlan, sum passar júst til tín tørv.
text: #000017
text: Hevur tú pínu í undirlívinum ella ov stramman kokubotn, kann eg møguliga hjálpa tær. Tá verur sama kanning gjørd sum yvirstandandi og út frá hesi kanning verður ein viðgerarætalan løgd.
text: #000018
text: Summar giktasjúkur skulu viðgerast við heilivági, meðan aðrar ikki kunnu viðgerast við heilivági. Felags fyri allar er tó, at fysioterapi er umráðandi í sambandi við fyribyrging av deformiteti og stívleika.
text: #000020
text: Giktapínan kann vera sera skiftandi í styrki, og skulu venjingarnar tískil tillagast hareftir. Endamálið við venjingunum er m.a. at varðveita rørsluna í rygginum umframt at fyribyrgja stívheit og samanvøkstri av rygginum.
text: #000021
text: Høvuðsendamálið við venjingarháttinum er at gerast tilvitaður um egnan kropsburð, har hvør rørsla tekur støði í teimum átta grundleggjandi meginreglunum:
text: #000023
text: Tá vit arbeiða við teimum djúpu vøddunum, økja vit stabilitetin í ‘kjarnini‘. Kroppurin verður altíð sæddur sum ein heild, og vit arbeiða við at loysa ávísar trupulleikar út frá eini heildarmynd av kroppinum.
text: #000025
text: Tín kropsvitska verður styrkt. Body Control Pilates hátturin lærir teg at hava betri tamarhald á tínum kroppi.
text: #000026
text: Til ber at fáa ein til ein undirvísing ella undirvísing á holdi, har bert tríggir ella fýra persónar luttaka.
text: #000027
text: Kinesiotape (kinesioteyp) er ment av japanska kiropraktorinum og kinesiologinum, Dr. Kenso Kase, í 1973. Endamálið var at gagnnýta náttúrligu lekingarprosessina hjá kroppinum alt samdøgrið. Teypið er vanliga gjørt úr bummull við einum akryllagi og er vovið í bylgjum. Tað verður sett á húð og muskulatur fyri at stuðla uppundir smidligheitina í vøddalagnum.
text: #000029
text: Teypið situr á húðini 4-6 dagar í senn og virkar á vevnaðin á fleiri mátar:
text: #000030
text: Rættar vøddafunksjónina: Teypið minkar um vøddaspenningar, framskundar lekingarprosessina og minkar um vøddamøði og krampar.
  Betrar um blóðsirkulasjónina og sirkulasjónina í eitlunum (lymferne): Teypið hjálpir kroppinum at beina burtur ótørv, vesku og bløðingar við at flyta vøddarnar.
  Minkar um pínu: Tá teypið verður sett á staðið, har pínan er, hjálpir hetta til at tálma pínuni nervasjúkufrøðiliga (neurologisk).
  Seta í lið aftur: Teypið kann hjálpa til at stuðla liðinum og harvið endurskapa vanligu funktiónina.
text: #000031
text: FYSIO bjóðar eisini vanliga massasju. Tað er ikki neyðugt at hava ávísing frá egnum lækna til hesa viðgerð. Kostnaðurin er kr. 450,00 fyri ein hálvan tíma.
text: #000032
text: Her verður kannað, um tey hava niðursetta rørslu í nakka, ryggi og mjødn. Síðan verður barnið kannað aktivt, fyri at kanna hvussu barnið flytur seg og brúkar kroppin. Tá barnið er kannað, og vit hava funnið út av hvør trupulleikin er, verður ein ætlan gjørd. Hetta inniber at foreldrini fáa ein faldara við kunning og venjingum, ið eru til gagn fyri júst teirra barn. Hareftir fáa tey eina nýggja uppfylgjandi tíð, fyri at eftirmeta framgongdina. Summi hava tørv á regluligari viðgerð fyri niðursetta rørslur og summi klára seg við smærri venjingum í heiminum.
text: #000034
text: Barnaviðgerðir fevna um børn í fleiri aldurs- og sjúkrabólkum:
text: #000035
text: Børn og ung við diagnosum
text: #000038
text: Flest av hesum børnunum hava fingið játtað fysioterapi gjøgnum Almannaverkið. Tey ganga regluliga til fysioterapi (1-2 ferðir um vikuna). Her verður eisini ein ætlan løgd, har vit seta nøkur mál, ið vit royna at røkka. Útyvir venjingina hjá fysioterapeuti, fáa foreldrini/stovnurin smærri uppgávur at gera fyri at stuðla motorisku framgongdini. Hesar uppgávurnar verða broyttar so hvørt barnið veksur og mennist. Eisini er fysioterapeuturin í tøttum samstarvi í barnalæknarnar á LS, fyri at tryggja bestu fortreytir fyri menning.
text: #000039
text: Óansæð hvussu skaðin er uppstaðin ella hvør skaðin er, verður endurvenjingin speglað í áhugamálunum hjá barninum. Allir grundleggjandi endurvenjingarhættirnir verða tískil flættaðir saman við spæli, kappingum og aktivitetum fyri at tryggja eina endurvenjing, ið barninum dámar. Harvið verður størri møguleiki fyri einari væleydnaðari framgongd.
text: #000040
text: Um læknin metir, at tú hevur átrokandi tørv á viðgerð eftir arbeiðstíð ella í vikuskiftinum, ber til at leggja eini boð á telefon (+298) 228600. So finna vit eina loysn.
text: #000041